text: Brandstifter får to års fængsel 
  23 februar 2018 kl. 14.04
  I november 2017 måtte Sydvestjysk Brandvæsen rykke ud til en påsat brand i Esbjerg. Nu er brandstifteren dømt. 
  
  En 22-årig mand er idømt to års fængsel for brandstiftelse i beboelsesejendom på GL. Vardevej i Esbjerg. 
  En nat i november 2017 måtte en mand indhyllet i røg springe ud af et vindue fra 2. sal, mens en anden mand sprang fra 1. sal. 
  Alarmen lød klokken 00.43 en onsdag nat i november sidste år. Sydvestjysk Brandvæsen måtte rykke ud til en påsat brand i en etageejendommen. Der var ild i opgangen og i en lejlighed, da brandfolk og politi ankom, men alle syv beboere slap ud i tide uden fysiske skader.
  Brandstifteren var beboer i ejendom, og han blev anholdt på stedet.
  Esbjerg ret: 22-årig mand fra Esbjerg idømt 2 års fængsel for brandstiftelse i en beboelsesejendom på Gl. Vardevej i Esbjerg en nat i november 17. Brandvæsnet måtte redde en mand indhyllet i røg ud af et vindue fra 2. sal, mens en anden mand selv sprang fra 1. sal. #anklager eal
  
  